Diari Oficial de la Generalitat Valenciana


Sumari del DOGV 9123, del 08-07-2021 (2021/7484)

RESOLUCIÓ de 2 de juliol de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual s'amplia el termini per a la presentació de sol·licituds d'ajudes establit en la Resolució de 3 de juny de 2021, per la qual es convoquen per a l'exercici 2021 les ajudes del Programa d'ajudes al lloguer d'habitatge, corresponents al Pla estatal d'habitatge 2018-2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7484


Data del document
:   02-07-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 2 de juliol de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual s'amplia el termini per a la presentació de sol·licituds d'ajudes establit en la Resolució de 3 de juny de 2021, per la qual es convoquen per a l'exercici 2021 les ajudes del Programa d'ajudes al lloguer d'habitatge, corresponents al Pla estatal d'habitatge 2018-2021. [2021/7484]  
Mitjançant l'Ordre 3/2021, de 13 de maig, de la Vicepresidència Segona i Conselleria d'Habitatge i Arquitectura Bioclimàtica, publicada en el DOGV número 9088, de data 20.05.2021, es van aprovar les bases reguladores per a la concessió d'ajudes del Programa d'ajudes al lloguer d'habitatges i del Programa d'ajudes al lloguer per a joves, corresponents al Pla estatal d'habitatge 2018-2021.  
En data 9 de juny de 2021 es va publicar en el Diari Oficial de la Generalitat Valenciana (DOGV 9103) la Resolució de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual es convoquen per a l'exercici 2021 les ajudes del Programa d'ajudes al lloguer d'habitatge, corresponents al Pla estatal d'habitatge 2018-2021.  
D'acord amb l'apartat Quart, paràgraf 1, de la part resolutiva de la citada resolució, el termini per a la presentació de les sol·licituds d'ajuda s'iniciarà l'endemà de la publicació de la resolució de convocatòria en el Diari Oficial de la Generalitat Valenciana i finalitzarà el dia 8 de juliol de 2021, i s'estableix que l'incompliment del termini de sol·licitud determinarà automàticament l'exclusió de la convocatòria.  
  
Per part seua, l'apartat 5 de la citada resolució determina que la tramitació del procediment serà telemàtica; i que la tramitació telemàtica requerirà la presentació de sol·licituds, escrits i comunicacions davant el Registre electrònic, que estiguen signats electrònicament mitjançant una signatura electrònica avançada basada en un certificat reconegut, segons el que es disposa en la Llei 39/2015, d'1 d'octubre, així com en el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, expedit per la Generalitat o per qualsevol altre prestador de serveis de certificació amb el qual la Generalitat haja signat l'oportú conveni.  
  
Malgrat que s'han habilitat els mitjans personals i tècnics necessaris perquè les persones interessades pogueren formular les seues sol·licituds telemàticament durant el termini establit, determinats problemes d'índole tècnic en relació amb la utilització del sistema d'identificació de clau permanent durant alguns períodes de temps unit a l'elevat nombre de persones que sol·liciten l'auxili d'aquesta Administració per a realitzar les seues sol·licituds seguint el procediment reglamentàriament establit, aconsellen s'acorde una ampliació del termini de presentació de sol·licituds establit en la convocatòria i la seua publicació oficial, per la qual cosa de conformitat amb l'article 32, apartat 1, de la Llei 39/2015, d'1 d'octubre, del procediment administratiu comú de les administracions públiques, considerant que amb això no es perjudica drets de tercers, resolc:  
  
Primer  
Ampliar fins al dia 15 de juliol de 2021 el termini establit en l'apartat quart, paràgraf 1, de la part resolutiva de la Resolució de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual es convoquen per a l'exercici 2021 les ajudes del Programa d'ajudes al lloguer d'habitatge, corresponents al Pla Estatal 2018-2021 per a la presentació de les sol·licituds d'ajuda.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució no és possible cap recurs, d'acord amb el que s'estableix en l'article 32.3 de la Llei 39/2015, d'1 d'octubre, del procediment administratiu comú de les administracions públiques, sense perjudici del procedent contra la resolució que exhaurisca el procediment.  
  
València, 2 de juliol de 2021.- La directora general d'Emergència Residencial, Funció Social de l'Habitatge i Observatori de l'Hàbitat i Regeneració Urbana: Pura Peris García.